Höfuðborg Lettlands , Riga , er einstaklega heillandi og verðlag afar hagstætt . Íbúar borgarinnar eru um 700.000 , eða þriðjungur íbúa landsins , sem eiga að baki mikla sögu og ríkan menningararf . Leiðtogi Hansaveldisins , Albert von Buxthoven , stofnaði Riga árið 1201 og útvíkkaði þá verslunarveldi Hansakaupmanna til austurs . Borgin var undir yfirráðum Sovétríkjanna frá 1945 til 1991 en þegar Lettlar urðu sjálfsrtæðir voru sovésk götuheiti og minnisvarðar fjarlægðir í Riga . Gamla miðborgin er umkringd nýrri byggingum með hverskyns þjónustu og fjölda verslana . Rozena-stræti er þrengsta gatan þar sem auðvelt er að leggja hendur samtímis á veggina sitt hvoru megin . Kastalinn er einn af stærstu kastölum Lettlands og á sér langa og spennandi sögu . Kastalinn hefur verið endurbyggður í þrígang en í dag hefur hann sex turna og veggirnir eru þrír metrar að þykkt . Höllin er glæsileg bygging frá 1882 , staðsett í hjarta Riga . Í gamla hlutanum má finna veitingastaði í miðflokki með aðalrétti sem kosta undir 10 evrum og önnur með hlaðborð frá fimm evrum . Folklubs Ala Pagrabs er með þekktustu næturklúbbum Riga , með lifandi tónlist fimm sinnum í viku . Veitingarnar eru af ýmsum toga . Upplagt er að reyna Black Balsam sem má segja að sé þjóðarlíkjör Letta . Matarmarkaðurinn í Riga er stærsti og mest sótti matarmarkaður Austur-Evrópu . Markaðurinn er skammt frá frá gamla bænum og stendur við Daugava ána . Hann var byggður í kringum 1920 , upprunalega í fimm flugsskýlum sem ætluð voru fyrir loftskip . Á degi hverjum versla þar allt að 100.000 manns en þar er hægt að smakka heimagerðan mat , framandi krydd og ávexti ásamt margskonar fjöldaframleiddri vöru . Markaðurinn skiptist í fimm hluta , fimm flugskýli , þar sem boðið er upp á fisk , kjöt , grænmeti , mjólkurvörur og tilbúna rétti . Verð á fatnaði í Riga er mjög hagstætt og má þar finna vel unna lattneska hönnun þar sem verð er sérstaklega hagstætt . Í Galleri eru þekkt merki á borð við Ecco , H & M , Mango og fleiri , ásamt lattneskum tískuverslunum . Einnig er skemmtilegt og vinsælt að versla í gamla hluta Riga ; á Kalku götu , Elizabetes stræti og Terbatas stræti . Í aðeins 20 kílómetra fjarlægð frá Riga er ströndin Jurmala sem hefur verið vinsæll viðkomustaður í um 200 ár . Á byggingunum við ströndina má sjá húsakynni kynslóðanna , frá einföldum timburhúsum til risastórra sovéskra bákna .